《玉烛新 送陆宪长之江西》
明代·邵宝

今岁春王正。报道大江西，宪台增胜。寒生万壑，冰壶里、更明月相辉映。

浙江今日，清风动处秋潮定。捲山雨、百鉴堂前，为万姓新观听。

平生志在经纶，看案牍如山，等閒酬应。尚馀高兴。

吊孺子、东湖独穿云径。霜严江净。古柏枝岁寒逾劲。

有天书、行召君还，庙堂执政。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。